
ОТЧЕТ
за касовото изпълнение на бюджета на община Златоград

за 2010г.
Изпълнението на общинския бюджет през отчетния период е в съответствие с изискванията на ЗДБРБ за 2010 г., ЗИД на ЗДБРБ за 2010г., ПМС № 324 от 30.12.2009 г. за изпълнението на ЗДБРБ, указания на МФ № ФО-1 от 2010 г. и отраслови министерства и приетите решения на Общинския съвет.

Отчетът за текущото изпълнение на бюджета на общината е съставен в изпълнение на чл. 40, ал. 1 и ал. 3 от Закона за устройство на държавния бюджет /ЗУДБ/. При изготвянето му са спазени всички изисквания на ЗОБ и указанията на Министерство на финансите /МФ/, посочени в ДДС № 11/29.12.2010г.
Изпълнението на общинския бюджет към 31.12.2010г. е както следва:

По приходната част на бюджета

Изпълнението на приходите по бюджета за отчетния период възлизат на 7 071 327 лв., което представлява 89.43 % спрямо уточнения годишен план.
Към 31.12.2010г. след извършени корекции на бюджетните взаимоотношения с Министерство на финансите и отразяване на постъпилите дарения и трансфери за периода 01.01.2010г. – 31.12.2010г., уточненият годишен план е 7 906 855 лв., от които:

· Държавни приходи –  4  788 146 лв.

· Местни приходи –      3 118 709 лв.

При уточнен годишен план към 31.12.2010г. 4  788 146 лв., изпълнението на държавните приходи е  4 193 276 лв. или 87.58  % изпълнение.

· Уточненият годишен план за местни приходи е увеличен с 794 302 лв., предоставен трансфер от ПУДООС. При уточнен план за местни приходи за отчетния период 3 118 709лв., изпълнението е 2 878 051 лв. или 92.28  % изпълнение спрямо плана.
1. Имуществени данъци – при план 251 000 лв. са постъпили 276 952 лв. или 110.34 % спрямо годишната задача. Делът на данъка върху недвижими имоти е 73 473 лв., а на данъка върху превозните средства – 122 366 лв. Данъкът при придобиване на имущество е изпълнен на 97.91 % постъпили са 34 268 лв. при план 35 000 лв.

Изпълнението на патентния данък е в размер на 46 652 лв. при план 43 000 лв., или 108.49 % спрямо годишната задача. 

2. Приходи от такси – постъпили са 488 513 лв. при план 442 381 лв., в т.ч. и приходи от такси за делегирани от държавата дейности. Изпълнението на групата е 110.43 %. Най – нисък дял на изпълнение се наблюдава в приходите от такси за притежаване на куче и от такси за ползване на полудневни детски градини, съответно 86.36 % и 36 % спрямо плановата величина. 

Преизпълнение на плановите величини се наблюдава от такси за административни услуги– 150.70 %, от такси за откупуване на гробни места – 124.43 %, от туристически такси – 174 %, от такса битови отпадъци – 111.20%, от такса за ползване на детски градини – 101.11% и от такса за ползване на детски ясли и др.по образованието – 114.43%.

3.  Приходи от управление на собственост 

· Приходи и доходи от собственост – Постъпленията от тази група приходи е 89 535 лв. при план 102 319 лв. или 87.51 % изпълнение. Най- голям дял в тази група имат нетните приходи от наеми на земя – 11 367 лв. или 110.52% изпълнение и приходите от продажби на услуги, стоки и продукция – 18 863 лв. при годишна задача 22 100 лв. или 85.35 % изпълнение. 

· Приходи от продажба на нефинансови активи – постъпленията от продажба на нефинансови активи към 31.12.2010 г. са в размер на 85 463 лв. при годишна задача от 171 400 лв. или 49.86 % изпълнение. Постъпленията от продажба на сгради за отчетния период са в размер на 31 482 лв. при план 98 000 лв. или 32.12 %. Постъпленията от продажба на земя са в размер на 51 031 лв. при план 68 400 лв. или 74.61 %. Неизпълнение се наблюдава по параграфа за продажба на транспортни средства в размер на 5 000 лв. Общонационалната финансова криза и ниската платежоспособност на жителите на общината определят ниското изпълнение за групата.
4. Неданъчни приходи–изпълнение 839 359 лв. при план от 854 876 лв., в т.ч. 38 948лв. от държавни приходи и 800 411лв. от местни приходи. Общо изпълнението за групата е 98.18 %. 
Всичко приходи с общински характер за 2010г. са в размер на 1 116 311лв., от които 38 948лв. собствени приходи за държавни дейности и 1 077 363лв. собствени местни приходи. Изпълнението възлиза в размер на 100.94%.
5. Субсидии за местни дейности 

· обща изравнителна субсидия за финансиране на местни дейности – към 31.12.2010г. е предоставена в размер на 636 800 лв. от 636 800 лв. или 100 %. 
· Обща субсидия за държавни дейности – 3 610 213лв., предоставена на 100% спрямо уточнение план.

· целевата субсидия за капиталови разходи е предоставена в размер на 210 300 лв, при уточнен план 210 300 лв. или 100%. Съгласно приетия Закон за изменение и допълнение на ЗДБРБ за 2010г., намалението на целевата субсидия за капиталови разходи за община Златоград е 37 100 лв.

· получени целеви трансфери от централен бюджет (& 31-18) в размер на 569 731 лв. или 100% от плановата величина.

· Получени от общини целеви трансфери от централен бюджет средства (& 31-28) в размер на 123 916 лв. или 100% от годишната задача.

· Възстановени трансфери за ЦБ (& 31-20) – неусвоени средства по стихийни бедствия за 2009г., в размер на 7 775 лв. със знак (-).
6. Получени дарения
· Към края на отчетния период е постъпило капиталово дарение от страната в размер на 130 000 лв. от Министерство на физическото възпитание и спорта по проект “Изграждане на многофункционална спортна площадка гр. Златоград”.
По разходната част на бюджета
Изпълнението на разходите за делегирани от държавата дейности към 31.12.2010 г. е в размер на 4 193 276 лв. при план от 4 788 146 лв. или 87.58 %. Съгласно приетия ЗИД на ЗДБРБ за 2010г., намаление във финансирането за делегирани държавни дейности има във функции – Общи държавни служби; Здравеопазване и Почивно дело, култура, религиозни дейности. 

А. Изпълнение на разходите за държавни дейности, по функции е както следва:
· Общи държавни служби – към 31.12.2010 г. са отчетени общо разходи по дейността в размер на 539 194 лв. при уточнен план от 539 194 лв. или 100 %.  

· Отбрана и сигурност – Изпълнението е 30.96 % или отчетен разход 197 133 лв. при уточнен план 636 786 лв.
· Образование – Общо разходи за функцията, в размер на 2 699 265  лв., при уточнен план 2 810 587 лв. Изпълнението на годишната задача възлиза на 96.04 %.
· Здравеопазване – Изпълнението за функцията е в размер на 90.66 %  -  уточнения план – 206 690 лв., изпълнение 187 379 лв., който е намален с 5 392 лв., съгласно ЗИД на ЗДБРБ за 2010г.

· Социално осигуряване, подпомагане и грижи – изпълнение 432 009 лв., при уточнен план 455 380 лв. или изпълнение, в размер на 94.87 %.

· Почивно дело, култура, религиозни дейности -  изпълнение 98.73 %, спрямо уточнения план. Тук се отчитат и средствата за читалищата. Към 31.12.2010 г. са предоставени  субсидии на 4 бр.читалища. Като цяло разхода за функцията е в размер на 94 162 лв, при уточнен план 95 375 лв. 
· Икономически дейности и услуги - планoва величина, в размер на  44 134 лв., отчет 44 134 лв. или 100% изпълнение.
Б. Изпълнение на разходите за „местни дейности”:
Общият обем на отчетените разходи за местни дейности е 2 806 113 лв. при план    3 031 800 лв. или 92.56 % от предвидените бюджетни кредити за местни дейности са изразходвани. 

Към 31.12.2010 г. от касовия отчет на общината се наблюдава изпълнение по функции, както следва:

1. Общи държавни служби – изпълнение 346 282 лв , при уточнен план 382 816 лв., което е 90.46% изпълнение. 
2. Отбрана и сигурност – изпълнение 4 741 лв., при планова величина 12 400 лв или 38.23% изпълнение на годишната задача. 
3. Образование – отчет 219 272 лв, при план 239 514 лв, или изпълнение 91.55%

4. Здравеопазване – отчетен разход, в размер на 168 905 лв., при уточнен план 176 724 лв., изпълнението е 95.58%.

5. Социално подпомагане, осигуряване и грижи – отчетен разход 31 783 лв., спрямо първоначалния план, който е в размер на 16 830 лв. Изпълнението за функцията възлиза в размер на 188.85%. Преизпълнението на плановата величина се дължи на изплатени възнаграждения на работници, наети по програма от Агенция по заетост, които средства подлежат на възстановяване в следващ отчетен период.
6. Комунално стопанство и опазване на околната среда – при уточнен план 1 670 581 лв., в касовия отчет към 31.12.2010 г. отчетеният разход е в размер на 1 661 054 лв., или 99.43 % изпълнение на годишната задача.

7. Почивно дело, култура и религиозни дейности – изпълнението е  30.45%, план – 177 900 лв., отчетен разход за периода в размер на  54 170 лв.
8. Икономически дейности и услуги – отчетни данни 290 336 лв.,при уточнен план 322 974 лв, или изпълнение на годишната задача в размер на 89.89 %.

9. Разходи, некласифицирани в другите параграфи – отчитаме изпълнение в размер на 100.30% за отчетния период, план – 29 481 лв., отчет – 29 570 лв.
В. Изпълнение на дофинансирани държавни дейности, със средства от местни приходи:
1. Общи държавни служби – отчитаме изпълнение на плановата величина от 51 890 лв., в размер на 53 458 лв. Изпълнението във функцията е 103.02%.

2. Образование – изпълнение 13 480 лв., при уточнен план 30 019 лв. или изпълнение в размер на 44.90 %.
3. Почивно дело, култура и религиозни дейности – тук отчитаме средствата за дофинансиране на организации с нестопанска цел – читалища. Изпълнението е на 100 %  спрямо годишната задача, план 5 000 лв., отчетен разход  5 000 лв.
Към 31.12.2010г. капиталовите разходи на община Златоград, разпределени по видове са както следва:

& 51-00 “Основен ремонт на ДМА” –  213 522 лв., 
& 52-00 “Придобиване на ДМА” – 1 331 205 лв
& 53-00 “ Придобиване на НДА” – 4 000лв., финансирани от целева капиталова субсидия.
& 55-01 “Капиталови трансфери за нефинансови предприятия” – 94 824 лв.
Неразплатените разходи на общината към 30.12.2010 г. са в размер на 3 351 302 лв., а просрочените задължения са в размер на 3 223 363 лв., разпределени по икономически елементи, както следва:

· Капиталови разходи – 2 536 826 лв.;

· Други разходи –  363 193лв.;

· Външни услуги – 248 980 лв.;

· Вода, горива и ел.енергия – 74 364 лв.

Структурно разпределение на разходите за местни дейности, по функции

Структурно разпределение на разходите за делегирани държавни дейности, по функции

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

